Gerhardus Baum

Gerhardus Rudolphus, vulgo Gerhart Rudolf, Baum (natus Dresdae 28 Octobris 1932; mortuus 15 Februarii 2025) fuit vir publicus Germanicus et sodalis Factionis Democraticae Liberalis Germaniae.

 Iuventus et munus 
Pater Gerhardi iurisconsultus erat. Anno 1945, postquam Dresda aeronavibus alligatorum delata est, familia in Bavariam fugit; anno 1950 Coloniam Agrippinam iit. Anno 1954 maturitatem adeptus est, atque Coloniae studium iurisprudentiae coepit. Anno 1957 primam, anno 1961 secundam probationem accepit. Tum erat iurisconsultus et annis ab 1962 ad 1972 pro foederatione moderatorum societatum Theodiscorum laboravit. Post cursum honorum (vide infra) iterum iurisconsultus laborabat.

 Familia 
Baum bis uxorem duxit, ex prima duos liberos habuit.

 Cursus honorum 
Ab anno 1954, Baum fuit sodalis FDP. Annis ab 1966 ad 1998 praesidio factionis interfuit. Annis ab 1969 ad 1973 decurio urbis Coloniae erat et 1972 primo legatus Dietae Foederalis Germaniae electus est. Eodem anno die 15 Decembris secreatarius statalis in Administerio Foederali Rerum Internarum nominatus est. Die 8 Iunii 1978 ipse Administer Foederalis Rerum Internarum factus est. Hunc honorem ad 17 Septembris 1982 tenuit, cum administri factionis suae propter controversias cum factione SPD et cancellario foederali Helimuto Schmidt consilium ministrorum reliquerent. Legatus Dietae Foederalis ad annum 1994 mansit.

 Nexus externi 
 Pagina personalis (lingua Theodisca)
 Curriculum vitae in pagina Circuli Friburgiensis (lingua Theodisca)


Categoria:Administri Foederales Rerum Internarum
Categoria:Alumni Universitatis Coloniensis
Categoria:Causidici
Categoria:Legati Dietae Foederalis Germaniae